19/9 2022

Kære Mette Frederiksen, Børnenes Statsminister,

Der er endnu ikke udskrevet valg til Folketinget, men det sker formentlig inden ret længe.

I den forbindelse har jeg tænkt på, at den nuværende regering slæber rundt på en række kedelige sager.

Det er jo ikke det bedste udgangspunkt for en valgkamp, som I formentlig er interesserede i at vinde.

Jeg ar derfor et forslag til, hvordan I meget nemt kan fjerne en kedelig sag fra listen.

Jeg tænker på, at der sidder 5 danske børn under forfærdelige forhold i syriske fangelejre. De har siddet der flere år, er meget syge, så de risikerer at dø inden de kommer hjem til Danmark. De bliver mere og mere syge og traumatiserede af omgivelserne hvor de ofte er vidne til vold og kanontorden og hvor ordentlig mad, vand og medicin er en mangelvare.

Den eneste årsag til, at de endnu ikke er kommet hjem er, at regeringen ikke vil have, at mødrene kommer hjem til Danmark på trods af, at alle jeres rådgivere - både sundhedsmyndighederne og efterretningstjenesten siger, at det er det eneste rigtige. Mødre kan opnå opholdstilladelse, så længe deres sag er for retten i Danmark.

Jeg vil tro, at I får et kæmpeproblem, hvis bare et enkelt af børnene dør midt i valgkampen.

Hvis I vil være sikker på at undgå dette scenarie, så er den eneste løsning, at I henter dem hjem hurtigst muligt.

Så kom nu i gang med at hente dem hjem. Det kan ikke gå hurtigt nok.

Held og lykke til Folketingsvalget 2023.

 ---

BH

Anette